岳陽樓觀洞庭
作者：石賡
朝代：宋

paragraphs: 洞庭白波如雪山，九月顛風了作寒。
乾坤蕩沃漫無際，岳陽樓中方好看。
居人習慣占天色，短艇高檣絕行迹。
一點君山乍有無，魚龍作壞三閭宅。
樓上觀湖壯思生，巴陵酒熟香出瓶。
傾壺快飲爲君盡，醉殺謫仙詩始成。
二年持節臨荆部，扁舟此地常來去。
今日憑高覺膽驚，歸歟莫與風濤過。